**Ainekava**

**II kooliaste**

|  |  |
| --- | --- |
| **Klass**: 6. | **Tunde nädalas**: 2 |

Ainekava aluseks on riiklik õppekava ja selle [lisa nr 6](https://www.riigiteataja.ee/aktilisa/1080/3202/3005/18m_pohi_lisa6.pdf). Põltsamaa Ühisgümnaasiumi ainekavas on välja toodud rõhuasetused, kooli eripärast tulenevalt olulisim. Kooli ja valdkonna eripärad on kirjeldatud kooli õppekava üldosas ning valdkonnakavades.

**Õppeaine kirjeldus**

Ajalooõpetuses omandavad õpilased kultuuriruumis ning ajaloolises keskkonnas orienteerumiseks vajalikke teadmisi ja oskusi. Õpilasi suunatakse teadvustama, analüüsima, kriitiliselt hindama ning tõlgendama minevikus aset leidnud sündmusi ja protsesse, nende seoseid omavahel ja tänapäevaga ning ajaloosündmuste erineva tõlgendamise põhjusi. Põhikooli ajalooõpetus on kronoloogilis- temaatiline. 6. klassist alates tegeletakse eakohasust arvestava süsteemse muinas- ja vanaaja, keskaja, uusaja ning lähiajaloo õppimisega. Eesti ajalugu õpitakse lõimituna maailma ajaloo kursusesse. Tähtis on luua sild mineviku ja nüüdisaja ajaloosündmuste ja -nähtuste vahel ning kujundada arusaam, et minevikku pöördumata on raske mõista tänapäeva.

**Kooliastme teadmised, oskused ja hoiakud**

1. Teab, ajaloo periodiseerimise põhimõtteid ning et ajaloo periodiseerimine on kokkuleppeline.
2. Teab, et ajaloosündmustel ja -nähtustel on põhjused ja tagajärjed.
3. Kasutab ajaloomõisteid kontekstis.
4. Teab näiteid kodukoha minevikust.
5. Teab, et Eesti ei ole alati olnud iseseisev ning teab olulisi sündmusi ja isikuid Eesti omariikluse kujunemisloos.
6. Mõistab, kuidas kujunes inimasustus.
7. Mõistab, et teadus ja tehnika on pidevas arengus ja mõjutavad inimesi ning ühiskonnaelu.
8. Oskab asetada end minevikus elanud inimese olukorda ning saab aru, et erinevast rollist vaadates on maailm erinev.
9. Teab, et eri aegadel on ühiskonnas olnud erinevad väärtussüsteemid, mida ei ole õige hinnata tänapäeva kontekstis.
10. Teab, mis tunnused on iseloomulikud demokraatlikele ja mittedemokraatlikele ühiskonnavormidele ajaloos.
11. Teab, millist liiki allikatest saab mineviku kohta teavet ja milliste tunnuste järgi saab allikate usaldusväärsust hinnata.
12. Teab näiteid kodukoha kultuuripärandist, olulisi inimesi ja nende rolli kodukoha kultuuriloos.
13. Märkab ja väärtustab minevikupärandit Eestis ja mujal.
14. Teab, kuidas meditsiin ja inimeste teadmised tervisest on aja jooksul muutunud.
15. Teab näiteid, kuidas inimkond on minevikus keskkonda mõjutanud.

**Hindamine**

Ajalooõpetuses hinnatakse teadmisi ja oskusi koos tasakaalustatult. Ajalooteadmisena ei käsitleta pelgalt faktiteadmist, vaid sündmuse, muutuse ja asjaolude kirjeldamist, teadmist ajaloolisest protsessist.

Õpilase teadmisi ja oskusi hinnatakse:

* suuliste vastuste, kirjalike ja/või praktiliste tööde ning tegevuste alusel, arvestades õpilase teadmiste ja oskuste vastavust taotletavatele õpitulemustele;
* allikaanalüüsi puhul hinnatakse allikast olulise info leidmist, selle tõlgendamist ja võrdlemist, kommenteerimist ning usaldusväärsuse üle otsustamist;
* arutluse puhul hinnatakse kirjutise vastavust teemale, ajastu- ja teemakohaste faktide teadmist, võrdlemise, seoste loomise ja järelduste tegemise oskust ning isikliku suhtumise väljendamist põhjendatud argumentide toel.

|  |  |  |
| --- | --- | --- |
| **Õpitulemused**  Õpilane: | **Õppesisu**  Mida õpetajad õpetavad, mida õpilased õpivad?  (teemade lühikirjeldus) | **Üldpädevused, läbivad teemad, lõimingud**  Kuidas toetatakse üldpädevuste saavutamist? Milliseid läbivaid teemasid käsiteltakse? Millised on lõimingu võimalused? *Õpioskuste kujundamine.* |
| **MUINASAEG** |  |  |
| **teab, et ajaloo periodiseerimine on kokkuleppeline, nimetab ajalooperioode ja sündmusi, mis on aluseks ajaloo periodiseerimisele, põhjendab oma valikut;**  **kasutab ajaarvamisega seotud mõisteid asjakohaselt;** | **Mõisted:** *esiaeg ehk muinasaeg, vanaaeg, keskaeg, uusaeg, lähiajalugu, eKr, pKr, sajand, aastatuhat, kümnend, araabia number, Rooma number, ajalooallikad, arheoloogia*   * **töö ajajoonega**: *(*ajaloo jagamine on tinglik), ajalooperioodide ajajoonele kandmine; sajandite määramine ja ajajoonele kandmine (mäng või võistlus) * **töö erinevate allikatüüpidega:** ajalooallikate liigitamine, analüüs | ÜLDPÄDEVUSED:  **matemaatikapädevus** -kasutab matemaatikale omaseid sümboleid ja meetodeid:  **õpipädevus** - ajajoone kasutamine;  **digipädevus** - koostab digivahendite abil ajajoon.  LÄBIVAD TEEMAD:  **teabekeskkond ja meediakasutus** - analüüsioskuse arendamine.  AINEALANE LÕIMING:  **matemaatika** - aja mõõtmine, arvtelje koostamine, sajandite määramine, arvutamine. |
| **toob näiteid, kuidas ühiskonna ja elukeskkonna areng mõjutavad inimeste igapäevaelu;**  **kasutab narratiivi loomisel ajaloomõisteid asjakohases kontekstis;** | **Mõisted**: *inimese kujunemine, kiviaeg, pronksiaeg, rauaaeg, sugukond, küttimine ja korilus*   * **järjestamine**: inimese arenguetapid ja oskused * **võrdlus**: kivist, pronksist ja rauast esemed * muusuemitund + lühijutt: arheoloogilised leiud * **pildianalüüs**: muinasaja inimeste eluviis ja tegevusalad | ÜLDPÄDEVUSED:  **õpipädevus** - õpilane kasutab õpitut tekstiloomes.  LÄBIVAD TEEMAD:  **teabekeskkond ja meediakasutus** - analüüsioskuse arendamine.  AINEALANE LÕIMING:  **eesti keel** - kirjaliku ja suulise eneseväljendusoskuse arendamine. |
| **MUINASAEG EESTIS** |  |  |
| **teab mõnda inimeste ajaloolist asulat, kirjeldab selle tekkimise ja kujunemise põhjusi;**  **teab ja esitleb lugusid oma kodukoha minevikust;** | **Mõisted**: *Pulli, Kunda Lammasmägi, alepõld, kindlustatud asula, kalmed*   * **töö kaardiga:** kontuurkaardile kantakse Kunda Lammasmägi, Pulli asula ja Mõhu * Kristo Siig videote põhjal võrdleva tabeli täitmine: kiviaeg, pronksiaeg, rauaaeg - lühiiseloomustus, peamised uuendused, arutelu, võrdlus tänapäevaga * õppekäik kooli või kodukoha ümbruses * illustreeritud infoleht: muinasaegne Põltsamaa | ÜLDPÄDEVUSED:  **õpipädevus** - oma teadmiste ja oskuste analüüsimine;  **suhtluspädevus** - selge ja asjakohase eneseväljendus oskuse arendamine.  LÄBIVAD TEEMAD:  **kultuuriline identiteet** – õpilane teab, et eestlaste käitumislaad on ajaloos muutunud;  **teabekeskkond ja meediakasutus** - õppekäik teemaga seotud kohta kui füüsiline teabekeskkond.  AINEALANE LÕIMING:  **kunstiõpetus** - õpilane illustreerib oma teadmiste põhjal eestlaste eluolu muinasajal. |
| **VANAD IDAMAAD** |  |  |
| **toob näiteid inimtegevuse ja looduskeskkonna vastastikusest mõjust minevikus;**  **nimetab teaduse ja tehnika arengut mõjutanud tähtsamaid avastusi ja leiutisi ning selgitab nende tähtsust;** | **Mõisted:** *tsivilisatsioon ehk kõrgkultuur, Egiptus ja Niilus, Mesopotaamia - Eufrat ja Tigris, Hiina - Huanghe ja Jangtse, India - Indus ja Ganges*   * **arutelu**: miks, kus ja millal tekkisid vanaaja kõrgkultuurid * **töö kaardiga:** esimeste tsivilisatsioonide paiknemine jõgede ääres * mõistekaadi TSIVILISATSIOON koostamine * Kristo Siig video: riigi tunnused | ÜLDPÄDEVUSED:  **õpipädevus** - mõistekaardi koostamine;  kontuurkaardi täitmine.  LÄBIVAD TEEMAD:  **keskkond ja jätkusuutlik areng** – tsivilisatsiooni tekkimine jõgede äärde, keskkonnast sõltuvad inimeste tegevusalad.  AINEALANE LÕIMING:  **ühiskonnaõpetus** - riigi tunnused;  **loodusõpetus** - Euroopa ja Aasia kaart, jõed. |
| **MESOPOTAAMIA** |  |  |
| **toob näiteid, kuidas ühiskonna ja elukeskkonna areng mõjutavad inimeste igapäevaelu;**  **nimetab ajaloolisi isikuid ja põhjendab nende olulisust kultuuriloos;** | **Mõisted:** *Sumerid, linnriik, Babüloonia, Hammurapi, seaduste kogu, kiilkiri, savitahvel, tsikuraat, Ištar, Marduk, potikeder ja ratas, Gilgameš*   * **töö kaardiga:** millised tänapäeva riigid asuvad muistse Mesopotaamia alal, jõed * **uurimus**: sumerite leiutised * **töö tekstiga:** ajalooalaste küsimuste koostamine ja neile vastamine paarilisega * **töö ajalooallikatega:** Hammurapi seadustekogu * **võrdlus**: sumerite kool ja tänapäeva kool * **teemantluuletus** Mesopotaamia * Mesopotaamia kultuuripärandi tähtsust inimkonna ajaloos | ÜLDPÄDEVUSED:  **õpipädevus -** (ajaloo) kaardiga töötamise oskuse arendamine, allikatöö: Hammurapi seadustekogu lugemine ja arutelu;  **matemaatika-, loodusteaduste ja tehnoloogia pädevu**s - ratta ja vankri leiutamine, astroloogia ja astronoomia tundmine, suured ehitised.  LÄBIVAD TEEMAD:  **keskkond ja jätkusuutlik areng** – mesopotaamlaste oskus kasutada ära jõgesid kõrgkultuuri kujunemisel, leiutised, kiilkiri.  AINEALANE LÕIMING:  **loodusõpetus** - kaarditöö, looduslikud olud Lähis-Idas, maavarad, planeetide nimed;  **ühiskonnaõpetus** - mesopotaamlaste usund, linnriik kui ühiskonna valitsemise vorm;  **eesti keel** - küsimuste koostamine teksti põhjal ja neile vastamine, funktsionaalse lugemisoskus. |
| **EGIPTUS** |  |  |
| **nimetab teaduse ja tehnika arengut mõjutanud tähtsamaid avastusi ja leiutisi ning selgitab nende tähtsust;**  **nimetab ajaloolisi isikuid ja põhjendab nende olulisust kultuuriloos;**  **kasutab narratiivi loomisel ajaloomõisteid asjakohases kontekstis;**  teab, milline oli Egiptuse riiklik korraldus ning kes olid Thutmosis III, Ramses II, Tutanhamon;  tunneb Egiptuse kultuuri- ja teadussaavutusi meditsiinis, matemaatikas, astronoomias; | **Mõisted:** *vaarao, preestrid, templid, ametnikud, orjad, hieroglüüfid, papüürus, palsameerimine, muumia, sarkofaag, püramiidid, kalender, aritmeetika ja geomeetria*   * **töö kaardiga**: Egiptus, Niilus, püramiidide asukohad * ideekaart Egiptuse riikliku korralduse kohta * **töö tekstiga, paaristöö:** õpilane loeb teksti, esitab teksti kohta küsimused, teine õpilane vastab * **töö piltidega:** õpilane märgib, kes või mis on pildil * **lühijutt**: Egiptuse kultuur, usund ja teadussaavutusted * joonistada Vana-Egiptuse teemaline ja stiilis pilt | ÜLDPÄDEVUSED:  **õpipädevus** - kaardiga töötamise oskus;  **suhtluspädevus** - asjakohase kirjaliku eneseväljenduse arendamine;  **kultuuri- ja väärtuspädevus -** ajalooliste isikute ja teaduse arengu tähtsus kultuuriloos.  LÄBIVAD TEEMAD:  **kultuuriline identiteet** – taotletakse õpilase kujunemist kultuuriteadlikkus inimeseks, Vana-Egiptuse kultuuripärand kaasajal;  **väärtused ja kõlblu**s - orjapidamine antiikajal ja inimelu väärtus tänapäeval.  AINEALANE LÕIMING:  **eesti keel** - kirjaliku eneseväljendusoskuse arendamine;  **kunstiõpetus** - Egiptuse kunst ja temaatilise pildi joonistamine. |
| **VAHEMERE IDARANNIKU KÕRGKULTUURID: Foiniikia, Iisraeli ja Juuda riik** | | |
| **toob näiteid sündmustest ja protsessidest maailma ajaloos;**  teab, et foiniiklased on head meresõitjad ja võtsid kasutusele tähestiku;  teab, et Iisraelis tekkis monoteistlik religioon;  teab, mis on Vana Testament; | **Mõisted:** t*ähestik, meresõitjad, Kartaago*  *Ainujumala usk, Jahve, Mooses, Vana Testament, kümme käsku*   * **töö kaardiga:** Foiniikia, Kartaago ja Iisraeli asukoht * **töö tekstiga**: ajalooalaste küsimuste koostamine ja neile vastamine * sündmuste järjestamine Iisraeli ajaloo * **võrdlus**: juutide ja egiptlaste usu võrdlemine * **töö allikaga:** Vana Testament, kümme käsku * lünktekst mõistete kinnistamiseks * **eneskontroll**: mida ma siiamaani olen õppinud | ÜLDPÄDEVUSED:  **kultuuri ja väärtuspädevus** - suhtume lugupidavalt teistesse kultuuridesse, juutide usk, kultuur ja riiklus, foiniiklaste tähestiuk;  **õpipädevus** (ajaloo) kaardiga töötamise oskuse arendamine, allikaga töötamise ja eneseanalüüsioskuse arendamine.  LÄBIVAD TEEMAD:  **väärtused ja kõlblus** - õpilane tunneb ühiskonnas üldtunnustatud väärtusi ja kõlbluspõhimõtteid (kümme käsku);  **kultuuriline identiteet** - kujundatakse õpilase arusaamist kultuuride ja usundite mitmekesisusest.  AINEALANE LÕIMING:  **loodusõpetus** - kaarditöö, looduslikud olud Lähis-Idas, purpurpunase värvi saamine;  **ühiskonnaõpetus** - judaism, Iisrael, kaubandus. |
| **VANA-KREEKA** |  |  |
| **Kreeta-Mükeene kultuur** |  |  |
| **kasutab narratiivi loomisel ajaloomõisteid asjakohases kontekstis**  **toob näiteid sündmustest ja protsessides maailma ajaloos;**  teab, et Vana-Kreeka tsivilisatsioon sai alguse Kreeta-Mükeene kultuurist; | **Mõisted:** *Balkani poolsaar, Hellas ja hellenid, barbarid, Kreeka, Kreeta, Ateena, Sparta, Knossos, Mükeene*   * **töö kaardiga:** kontuurkaardile Kreeka, Kreeta, Ballkani ps, Ateena ja Sparta kandmine * **võrdlus**: Knossose ja Mükeene loss ja igapäevaelu * labüründi joonistamine * **empaatiaülesanne**: õpilane kirjutab lühijutu elust Knossose palees * tsivilisatsioonide lõpp | ÜLDPÄDEVUSED:  **õpipädevus** - (ajaloo) kaardiga töötamise oskuse arendamine;  **suhtluspädevus** - asjakohase kirjaliku eneseväljenduse arendamine.  LÄBIVAD TEEMAD:  **kultuuriline identiteet** – õpilase kujunemine kultuuriteadlikuks inimeseks, kes teab, et antiikkultuuri juured peituvad Kreete-Mükeene kultuuris.  AINEALANE LÕIMING:  **eesti keel** - kirjaliku eneseväljendusoskuse arendamine, sidusate lausete moodustamine. |
| **Kreeka linnriigid** |  |  |
| **teab näiteid erinevatest ühiskonnaelu vormidest antiikajal ja kirjeldab nende erisusi;**  **kirjeldab joonise abil ajaloolist asulat;**  **toob näiteid ajaloomälestistest ja selgitab, miks need on kultuuriloos olulised;**  kirjeldab Vana-Kreeka ühiskonnakorraldust ja eluolu Ateena ja Sparta näitel; | ***Mõisted ja isikud:*** *polis, rahvakoosolek, akropol, agoraa, türann, aristokraatia, demokraatia, kodanik, ori, Perikles, Kreeka-Pärsia sõjad (Maratoni lahing*)   * **joonise koostamine:** Vana-Kreeka polis * **grupitöö**: Ateena ja Sparta võrdlus Kristo Siig videote põhjal * **arutlus**: demokraatlik ja aristokraatialik valitsemine * **töö kaardiga**: Kreeka-Pärsia sõja lahingute kandmine kaardile * **mõistete kasutamine:** koostab etteantud mõistetega lauseid, kasutab mõisteid õiges kontekstis, lünktekst | ÜLDPÄDEVUSED:  **õpipädevus** - koostööoskuse arendamine, videost info leidmine.  LÄBIVAD TEEMAD:  **teabekeskkond ja meediakasutus** - info leidmine, analüüsioskuse arendamine.  AINEALANE LÕIMING:  **eesti keel** - funktsionaalse lugemis- ja kirjaoskuse arendamine, arutlus. |
| **Vana-Kreeka kultuur ja teadus** |  |  |
| **nimetab ajaloolisi isikuid ja põhjendab nende olulisust kultuuriloos;**  **teab, et inimeste arusaam maailmast sõltub ajaloolisest kontekstist;**  **iseloomustab erinevate allikatüüpide eripära, hinnates nende usaldusväärsust;**  toob näiteid Vana-Kreeka kultuuri- ja teadussaavutustest;  mõistab Vana-Kreeka kultuuri mõju Euroopa ajaloole; | **Mõisted ja isikud:** *Homeros, eeposed “Ilias” ja “Odüsseia”, Herakles, komöödia ja tragöödia, Zeus, Olümpia, olümpiamängud, templid, arhitektuur, skulptuur, vaasimaalid, Herodotos, Pythagoras, Hippokrates, Sokrates, Platon, Aristoteles*   * **ideekaardi** koostamine * **töö tekstiga:** lugemine ja arutelu, küsimuste koostamine * **mäng**: antiikolümpiamängude võistlusalad, komöödia/tragöödia * **kuldvillak**: filosoofid ja teadlased * **loovtöö**: vaasimaalil enda elu sündmuse kujutamine | ÜLDPÄDEVUSED:  **kultuuri- ja väärtuspädevus** - seoste leidmine kultuuripärandi ja nüüdiskultuuri vahel.  LÄBIVAD TEEMAD:  **kultuuriline identiteet** - õpilase kujunemine kultuuriteadlikuks inimeseks. Õpilane teab Vana-Kreeka kultuuril on suur mõju tänapäevale.  AINEALANE LÕIMING:  **eesti keel ja kirjandus-** funktsionaalse lugemisoskuse arendamine ja küsimuste koostamine, eepos;  **kehaline kasvatus** - olümpiamängud antiikajal ja tänapäeval;  **kunstiõpetus** - oma igapäevaelust valitud seiga vaasimaalina kujutamine. |
| **Hellenism** |  |  |
| **nimetab ajaloolisi isikuid ja põhjendab nende olulisust kultuuriloos;**  **toob näiteid sündmustest ja protsessidest maailma ajaloos;**  **teab näiteid erinevatest ühiskonnaelu vormidest antiikajal ja kirjeldab nende erisusi;**  teab, kes oli Aleksander Suur ja kirjeldab tema vallutuste tagajärgi;  selgitab, mis on hellenism ning toob näiteid hellenismiaja kultuuri- ja teadussaavutustest; | **Mõisted ja isikud:** *Aleksander Suur, hellenism, Aleksandria, seitse maailmaimet, nt Eukleides, Archimedes, Ptolemaios*   * **töö kaardiga:** Aleksander Suure vallutused, tänapäeva riigid sel alal * **töö tekstiga:** Aleksandri elu ja panus kultuurilukku * **pildiülesanne**: olulisemad hellenismiaja kultuurisaavutused. * **võrdlev analüüs:** Aleksandria ja Ateena linnaplaani võrdlemine. * **uurimus**: vanaaja seitse maailmaimet | ÜLDPÄDEVUSED:  **õpipädevus** - (ajaloo)kaardiga töötamise oskuse arendamine.  LÄBIVAD TEEMAD:  **kultuuriline identiteet** - hellenismiaja kultuurisaavutuste kaudu kultuuripärandi väärtustamine.  AINEALANE LÕIMING:  **kunstiõpetus** - vabal valikul hellenismiaja kultuurisaavutuse/  vanaaja seitsme maailmaime kujutamine;  **eesti keel ja kirjandus**- funktsionaalse lugemisoskuse arendamine. |
| **VANA-ROOMA** |  |  |
| **Rooma riigi tekkimine** |  |  |
| **toob näiteid sündmustest ja protsessides maailma ajaloos;**  **nimetab ajaloolisi isikuid ja põhjendab nende olulisust kultuuriloos;**  **kasutab narratiivi loomisel ajaloomõisteid asjakohases kontekstis;**  **paigutab ajatelejele ajaloosündmusi, kasutades õigesti ajaühikuid;**  **lahendab ajateleje abil ülesandeid;** | **Mõisted ja isikud:** Apenniini poolsaar, Vahemeri, Rooma, Tiberi jõgi, Alpi mäestik, Romulus, 753 eKr, Kapitoolium, foorum, ladina keel, etruskid   * **töö kaardiga**: Apeniini ps, Vahemer, Rooma, Tiberi Jõgi * ajoonele Rooma ajalooperioodid * **töö tekstiga:** legend Romulusest ja Remusest, arutelu * **töö pildiga:** pildi põhjal lausete moodustamine Rooma kujunemisest, lünkteksti täitmine. * ristsõna mõistete kinnistamisek: Rooma riigi tekkimise | ÜLDPÄDEVUSED:  **kultuuri ja väärtuspädevus** - lugupidamine teise kultuuri suhtes, legend Romulusest ja Remusest, ladina keel;  **õpipädevus**: kujundatakse oskust töötada kaardi, ajajoone ja tekstiga  LÄBIVAD TEEMAD:  **kultuuriline identitee**t - Rooma kultuuri mõju teiste rahvaste ajaloole;  **keskkond ja jätkusuutlik areng** - Rooma linna teke Tiberi jõe kaldale, soo kuivendamine - foorum  AINEALANE LÕIMING:  **loodusõpetus** - Apeniini ps, Itaalia geograafiline asend ja loodusolud. |
| **Rooma vabariik** |  |  |
| **kirjeldab ajaloosündmuse näitel põhjuse ja tagajärje seost;**  **nimetab ajaloolisi isikuid ja põhjendab nende olulisust;**  selgitab Rooma vabariigi riigikorda, näitab kaardi abil Rooma riigi laienemist ja seletab, miks ja kuidas lõppes vabariigi ajajärk;  teab, kes oli Caesar ja ja põhjendab tema olulisust | **Mõisted ja isikud:** *vabariik, senat, konsul, rahvakoosolek, Puunia sõjad, Hannibal, Kartaago, Caesar, leegion, kodusõda*   * **töö tekstiga:** vabariigi kujunemine ja juhtimine, küsimuste koostamine * segipaistatud laused Puunia sõja kohta: Puunia sõdade põhjuste ja tagajärgede sõnastamine * **võrdlus**: Vana-Kreeka ja Vana-Roomas sõjavägi * **töö kaardiga**: Rooma vallutused * õiged-valed väited Caesari kohta. | ÜLDPÄDEVUS:  **õpipädevus** - küsimuste koostamine teksti kohta, kaaslase intervjueerimine ja info edasirääkimine    LÄBIVAD TEEMAD:  **kultuuriline identiteet** - Rooma kultuuri mõju teiste rahvaste ajaloole  AINEALANE LÕIMING:  **loodusõpetus** - kaart, Hannibali teekond üle Alpide;  **eesti keel** - küsimuste koostamine teksti põhjal, segipaisatud laused. |
| **Eluolu Vanas-Roomas** |  |  |
| **teab, et inimeste arusaam maailmast sõltub ajaloolisest kontekstist ja inimese sotsiaalsest rollist ühiskonnas;**  **toob näiteid, kuidas ühiskonna ja elukeskkonna areng mõjutavad inimeste igapäevaelu;**  **kasutab narratiivi loomisel ajaloomõisteid asjakohases kontekstis;**  kirjeldab eluolu Rooma riigis; | **Mõisted:** *patriitsid, plebeid, rahvatribuun, perekond, ori, gladiaator*   * **arutelu**: kes on kodanik * võrdlev tabel patriitside ja plebeide õiguste kohta * **vastastikune õpetamine:** eluolu teemal (erinevad ühiskonnakihid, perekond, kooliharidus, gladiaatorid). * **lühijutt**: roomlaste riietus ja pere * enesekontrolli ülesanded | ÜLDPÄDEVUSED:  **õpipädevus** - vastastikuse õpetamise meetod tagab, et kõik õpilased on kogu tunni vältel aktiivsed ja kujundavad tunni vältel mitmesuguseid olulisi oskusi  **kultuuri- ja väärtuspädevus** - orjandusliku Rooma ühiskonna väärtused.  LÄBIVAD TEEMAD:  **väärtused ja kõlblus** - õpilane mõistab, et orjanduslikus Roomas olid teistsugused väärtuspõhimõtted ning me ei saa neid hinnata.  AINEALANE LÕIMING:  **eesti keel** - funktsionaalne lugemine, lühidalt olulise kirja panemine, selgesõnaliselt oma mõtete edasi andmine, st oma teema õpetamine. |
| **Kultuur ja religioon Vanas-Roomas** |  |  |
| **teab, et inimeste arusaam maailmast sõltub ajaloolisest kontekstist;**  **toob näiteid ajaloomälestistest ja selgitab, miks need on kultuuriloos olulised;**  **toob näiteid inimtegevuse ja looduskeskkonna vastastikusest mõjust minevikus;**  mõistab vanaaja kultuuripärandi tähtsust inimkonna ajaloos; | **Mõisted:** templid, amfiteater, akvedukt, triumf, Colosseum, kristlus, Uus Testament, piibel   * **rühmatöö**: materjalide põhjal lühikokkuvõtete koostamine Vana-Rooma kultuuri kultuuripärandist * **uurimus**: kalendrikuude roomapärased nimetused * plakati koostamine ja selle esitlemine Vana-Rooma kultuuripärandi kohta rühmas (nt ehitised, skulptuurid) | ÜLDPÄDEVUSED:  **kultuuri- ja väärtuspädevus** - seoste leidmine kultuuripärandi ja nüüdiskultuuri vahel.  LÄBIVAD TEEMAD:  **kultuuriline identiteet** - õpilane teab Vana-Rooma kultuuril on suur mõju tänapäevale.  **keskkond ja jätkusuutlik areng** - akveduktid, teede ehitus, termid, kanalisatsioon  AINEALANE LÕIMING:  **eesti keel ja kirjandus**- funktsionaalse lugemisoskuse arendamine ja küsimuste formuleerimine, nimede/terminite ortograafia.  **kunstiõpetus** - plakati illustreerimine, arhitektuuriliste saavutuste kujutamine pildina. |
| **Rooma keisririik** |  |  |
| **toob näiteid sündmustest ja protsessidest maailma ajaloos;**  **teab, et ajaloo periodiseerimine on kokkuleppeline, nimetab ajalooperioode ja sündmusi, mis on aluseks ajaloo periodiseerimisele;**  **paigutab ajateljele ajaloosündmusi ja –perioode;**  **nimetab ajaloolisi isikuid ja põhjendab nende olulisust kultuuriloos;**  selgitab Rooma keisririigi kujunemist, valitsemiskorda ja lagunemist; | **Mõisted ja nimed:** *provints, Lääne-Rooma, Ida-Rooma, Augustus, Konstantinoopol, 476, hunnid, suur rahvasterändamine*   * **töö kaardi ja ajajoonega**: Lääne- ja Ida-Rooma, Konstantinoopol, provintsid, rahvasterändamine * teksti abil võrdleva tabeli koostamine Lääne- ja Ida-Rooma iseloomulike tunnustega * **teemantluuletus** Augustuse kohta * **töö tekstiga:** Vana-rooma haridus * ristsõna mõistete kordamiseks * **rümatöö** Rooma ajaloo kordamiseks | ÜLDPÄDEVUSED:  **õpipädevus** - ajalookaardi abil teadmiste hankimine ja sõnastamine, ajajoone kasutamine orienteerumaks ajaloolises ajas, sündmuste jagamine Rooma ajaloo eri perioodidesse.  LÄBIVAD TEEMAD:  **väärtused ja kõlblus** - õpilane mõistab, et orjanduslikus Roomas olid teistsugused väärtuspõhimõtted ning me ei saa neid hinnata tänapäeval harjunud vaatenurgast.  AINEALANE LÕIMING:  **eesti keel** - funktsionaalse lugemise kujundamine, küsimuste koostamine, selge eneseväljenduse arendamine.  **matemaatika** - ajajoonele daatumite kandmine, Augustuse valitsemisaja arvutamine. |